[...n] têdhak ing dalêm prabayasa akalihan kangjêng tuwan residhèn, Kangjêng Pangeran Adipati Arya Mangkunagara, Kangjêng Pangeran Adipati Arya Prabu Suryadilaga, tuwan militèr komandhan, para tuwan asistèn residhèn, tuwan presidhèn Landrad, tuwan sèkrêtaris, tuwan juru basa, tatabean akalihan pramèswari dalêm, saha para kangjêng ratu kados adat, sarampungipun lajêng wangsul lênggah ing sasana sewaka malih, lajêng lumados pangunjukan dalêm wedang, ingkang ngladosakên santana riya panji kados adat. Saunduring wedang manawi sampun sawatawis, lajêng tuwan residhèn kondur, Kangjêng Pangeran Adipati Arya Mangkunagara, akalihan para tuwan sapanunggilanipun sami andhèrèkakên kados adat.